CELEX: 62010CN0141
Language: fi
Date: 2010-03-16 00:00:00
Title: Asia C-141/10: Kanne 16.3.2010 — Euroopan komissio v. Alankomaiden kuningaskunta

19.6.2010   
            
            
               FI
            
            
               Euroopan unionin virallinen lehti
            
            
               C 161/19
            
         
      Kanne 16.3.2010 — Euroopan komissio v. Alankomaiden kuningaskunta
      (Asia C-141/10)
      (2010/C 161/28)
      Oikeudenkäyntikieli: hollanti
      
         Asianosaiset
      
      
         Kantaja: Euroopan komissio (asiamiehet: V. Kreuschitz ja M. van Beek)
      
         Vastaaja: Alankomaiden kuningaskunta
      
         Vaatimukset
      
      
                  —
               
               
                  on todettava, ettei Alankomaiden kuningaskunta ole noudattanut asetuksen (ETY) N:o 1408/71 (1) 13 artiklan 2 kohdan a alakohdan ja 3 artiklan 1 kohdan sekä SEUT 45–SEUT 48 artiklan mukaisia velvoitteitaan, koska se ei ole toteuttanut kaikkia tarvittavia toimenpiteitä sellaisen lainsäädännön kumoamiseksi, jonka mukaan tiettyjä sosiaalietuuksia ei makseta Euroopan unionin muiden jäsenvaltioiden sellaisille kansalaisille, jotka työskentelevät öljynporauslautoilla Alankomaissa
               
            
                  —
               
               
                  Alankomaiden kuningaskunta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      
                  1)
               
               
                  Euroopan parlamentti on viime aikoina toistuvasti pyytänyt komissiolta tietoja Portugalin kansalaisista, jotka työskentelevät Alankomaiden mannerjalustalla sijaitsevilla öljynporauslautoilla ja asuvat Portugalissa mutta jotka eivät nauti samoja työ- ja sosiaaliturvaetuuksia kuin Alankomaissa asuvat työntekijät.
               
            
                  2)
               
               
                  Komissio lähetti näin ollen EY 226 artiklan (nykyään SEUT 258 artiklan) mukaisesti Alankomaiden kuningaskunnalle virallisen huomautuksen ja perustellun lausunnon, joissa se totesi, että sen mukaan Alankomaiden sosiaaliturvalainsäädäntöä olisi sovellettava myös Euroopan unionin muiden jäsenvaltioiden sellaisiin kansalaisiin, jotka työskentelevät öljynporauslautoilla Alankomaissa, ja että se, että Alankomaiden viranomaiset kieltäytyvät myöntämästä sosiaaliturvaetuuksia tällaisille henkilöille, on asetuksen (ETY) II osaston ja erityisesti kyseisen asetuksen 13 artiklan 2 kohdan a alakohdan ja 3 artiklan 1 kohdan sekä EY 39–EY 42 artiklan (nykyään SEUT 45 artikla–SEUT 48 artikla) vastaista.
               
            
                  3)
               
               
                  Alankomaiden kuningaskunta ei tähän mennessä ole toteuttanut tarvittavia toimenpiteitä sellaisen lainsäädännön kumoamiseksi, jonka mukaan tiettyjä sosiaalietuuksia ei makseta Euroopan unionin muiden jäsenvaltioiden kansalaisille, jotka työskentelevät öljynporauslautoilla Alankomaissa.
               
            
                  4)
               
               
                  Komissio katsoo näillä perusteilla, ettei Alankomaiden kuningaskunta ole noudattanut asetuksen (ETY) N:o 1408/71 13 artiklan 2 kohdan a alakohdan ja 3 artiklan 1 kohdan sekä SEUT 45–SEUT 48 artiklan mukaisia velvoitteitaan, koska se on kieltäytynyt maksamasta tiettyjä sosiaalietuuksia Euroopan unionin muiden jäsenvaltioiden sellaisille kansalaisille, jotka työskentelevät öljynporauslautoilla Alankomaissa.
               
            
         (1)  Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14.6.1971 annettu neuvoston asetus (ETY) N:o 1408/71 (EYVL L 149, s. 2).